На основу чл. 4., 94 и 102. Закона о запосленима у аутономним покрајинама и јединицама локалне самоуправе („Службени гласник РС“ бр. 21/2016, 113/2017, 95/2018, 113/2017-др.закон, 95/2018-др.закон и 86/2019-др.закон), члана 76. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Сл. гласник РС“ бр. 107/2023) и Правилника о унутрашњем уређењу и систематизацији радних места у Градским управама и Градском правобранилаштву града Сремска Митровица („Сл. лист града Сремска Митровица“ бр. 20/2024) а у складу са Закључком Комисије за давање сагласности за ново запошљавање и додатно радно ангажовање код корисника јавних средстава 112-6991/2024 од 30.јула 2024.године - Градска управа за опште и заједничке послове Града Сремска Митровица, оглашава
ЈАВНИ КОНКУРС ЗА ПОПУЊАВАЊЕ ИЗВРШИЛАЧКОГ РАДНОГ МЕСТА  
ПОСЛОВИ КОНОБАРА
Јавност обавештена: 17.12.2024.године

Рок за пријаву: 18.12.2024.г – 03.01.2025.г

I Радно место које се попуњава: 
Послови конобара у Служби за заједничке послове Градске управе за опште и заједничке послове Града Сремска Митровица,  намештеник четврте врсте радних места, 1 извршилац, на неодређено време. У Сремској Митровици, Св.Димитрија бр.13.
II Опис посла: Обавља послуживање јела, пића и напитака, стара се о  чистоћи ситног инвентара и осталог прибора у ресторану, води евиденцију о утрошеним средствима репрезентације од стране постављених лица, обавља и друге послове по налогу руководиоца службе и начелника Градске управе

III Услови за запослење:
· да је пунолетан држављанин Републике Србије;

· средње образовање стечено у четворогодишњем трајању угоститељског или другог смера,
· најмање шест месеци радног искуства у струци, 

· да није правноснажно осуђиван на безусловну казну затвора од најмање шест месеци;

· да му раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа;
IV Пријава на конкурс:

I. Пријава на јавни конкурс врши се на прописаном обрасцу пријаве
Образац пријаве на овај конкурс доступан је на интернет презентацији Града Сремска Митровица или га лица у штампаном облику могу преузети у Служби за управљање људским 
ресурсима у Градској управи за опште и заједничке послове, Св.Димитрија бр.13 у Сремској Митровици, канцеларија бр.34.

Уз пријаву кандидат треба да поднесе доказе о исуњености услова тражених Огласом, и то:
· Извод из матичне књиге рођених;

· Уверење о држављанству;

· Доказ о одговарајућој стручној спреми;
· Исправе којима се доказује радно искуство 
· Уверење Министарства унутрашњих послова – Полицијске управе да није правноснажно осуђиван на безусловну казну затвора од најмање шест месеци (издато након објављивања овог конкурса);
· Исправе којима се доказује да раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа.
V Стручне оспособљености, знања и вештине које се оцењују у изборном поступку и начин њихове провере:

У изборном поступку се проверавају се и вреднују стручне сопособљености, знања и вештине у области евиденција, вођења књига и потребне документације, обрачунавањем промета, примене санитарних, здравствених и хигијенских прописа путем  симулације (усмено) и да ће кандидати које је Комисија у у проери вредновала оценом „делимично задовољава“ (2) односно „задовољава“ (3) бити позванио на завршни разговор.          
VI Објављивање јавног конкурса:
Јавни конкурс објављује се на интернет презентацији Града Сремска Митровица, у делу „Конкурси“,   адреса: http://www.sremskamitrovica.rs/kategorija.php?cat_id=78
Обавештење о јавном конкурсу, са адресом интернет презентације Града Сремска Митровица на којој је јавни конкурс објављен, оглашава се у дневним новинама „Информер“, које се дистрибуирају за целу територију Републике Србије.
VII Рок за подношење пријаве на конкурс:

Рок за подношење пријаве на конкурс је 15 дана од дана оглашавања Обавештења о јавном конкурсу у дневним новинама „Информер“.
Неблаговремене, недопуштене, неразумљиве или непотпуне пријаве кандидата, конкурсна комисија одбацује закључком против кога се може изјавити жалба Жалбеној комисији у року од осам дана од дана пријема закључка.

Жалба кандидата не задржава извршење закључка.

VIII Адреса на коју се подносе пријаве на конкурс:
Пријаву и доказе о испуњавању услова конкурса кандидат може доставити лично или препорученом пошиљком, у затвореној коверти са назнаком „За Конкурсну комисију – пријава на Јавни конкурс за попуњавање радног места Послови конобара у Служби за заједничке послове Градске управе за опште и заједничке послове Града Сремска Митровица, улица Светог Димитрија број 13, Сремска Митровица. На предњој страни коверте унети личне податке кандидата.
IX Лице задужено за давање обавештења о јавном конкурсу:
Јелена Ђонлић, Служба за управљање људским ресурсима у Градској управи за опште и заједничке послове и имовину Града Сремска Митровица- улица Светог Димитрија број 13, канцеларија број 35 у периоду од 10-12 часова, телефон 022/215-2089.

X Изборни поступак:
Конкурсна комисија ће о месту, дану и времену када ће се обавити провера и оцењивање стручне оспособљености, знања и вештина, обавестити учеснике конкурса, чије су пријаве благовремене и потпуне, уз које су приложени сви потребни докази и који испуњавају услове за рад на оглашеном радном месту, путем електронске поште на адресе које су кандидати навели у својим пријавама односно путем телефона који су навели.. 
Напомене:

Одредбама  члана 9.  и члана 103. Закона о општем управном поступку („Службени гласник РС“ број 18/2016 и 95/2018 - аутентично тумачење) прописано је, између осталог, да орган може да врши увид, прибавља и обрађује личне податке о чињеницама о којима се води службена евиденција, осим ако странка изричито изјави да ће податке прибавити сама.
Документи о чињеницама о којима се води службена евиденција су: уверење о држављанству, извод из матичне књиге рођених и Уверење Министарства унутрашњих послова – Полицијске управе да лице није правноснажно осуђивано на безусловну казну затвора од најмање шест месеци.
Потребно је да учесник конкурса уз пријаву достави изјаву којом се опредељује за једну од могућности, да орган прибави податке о којима се води службена евиденција или да ће то кандидат учинити сам.

Образац обе изјаве доступан је на сајту Града Сремска Митровица и објављен је уз Јавни конкурс. Потребно je преузети жељену изјаву, попунити је, својеручно потписати и доставити органу заједно са пријавом на конкурс.

Кандидати који први пут заснивају радни однос у државном органу, органу аутономне покрајине или јединице локалне самоуправе подлежу пробном раду од 6 месеци. 
Јавни конкурс спроводи Конкурсна комисија образована решењем начелника Градске управе за опште и заједничке послове Града Сремска Митровица, број 003506779-2024-66999-005-000-020-264 од 13.12.2024.године.
Сви изрази, појмови, именице, придеви и глаголи у овом конкурсу који су употребљени у мушком роду, односе се, без дискриминације, и на особе женског пола.


    В.Д. ЗАМЕНИКА
                                                                                                                                        Н А Ч Е Л Н И К А
                                                                                                                        Јелена Баљак
